RESOLUCIÓN do 18 de xuño de 2009 pola que se crean ficheiros que conteñen datos de carácter persoal no Instituto Enerxético de Galicia-Inega.
INSTITUTO ENERXÉTICO DE GALICIA — III. OUTRAS DISPOSICIÓNS — 24/06/2009

A Lei orgánica 15/1999, do 13 de decembro (BOE nº 298, do 14 de decembro), regula o tratamento de datos de carácter persoal e o uso posterior destes datos polos sectores público e privado.
A finalidade desta regulación é protexer os dereitos fundamentais das persoas físicas e especialmente a súa honra e intimidade, tanto persoal como familiar.
No seu artigo 20.1º dispón que a creación, modificación ou supresión dos ficheiros das administracións públicas só se poderá facer por medio dunha disposición xeral publicada no BOE ou diario oficial correspondente.
En consecuencia, en virtude das atribucións que me confire o artigo 8 da Lei 3/1999, do 11 de marzo, de creación do Instituto Enerxético de Galicia,
RESOLVO:
Primeiro.-Mediante esta resolución o Inega crea os ficheiros especificados no anexo, que conteñen a información exixida no artigo 20.2º da Lei orgánica 15/1999, do 13 de decembro, de protección de datos de carácter persoal para as disposicións de creación de ficheiros.
Segundo.-O titular do órgano responsable destes ficheiros adoptará as medidas de xestión e organización que sexan necesarias, asegurando a confidencialidade, dereitos e obrigas recoñecidos na Lei orgánica 15/1999, do 13 de decembro.
Terceiro.-Os datos de carácter persoal, rexistrados nos ficheiros do Inega, aos que se refire o anexo, só serán utilizados para os fins expresamente previstos e polo persoal debidamente autorizado.
Catro.-Os datos só poderán ser cedidos nos supostos expresamente previstos pola lei.
Cinco.-Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 18 de xuño de 2009.
Juan J. Álvarez Carril
Director do Instituto Enerxético de Galicia
ANEXO
Ficheiros de nova creación nos arquivos ou sistemas informáticos do Inega
Videovixilancia.
a) Finalidade do ficheiro e uso previsto.
-Seguridade e control de accesos ás instalacións do Inega.
b) Persoas ou colectivos sobre os que se pretende recoller datos de carácter persoal.
-Persoas físicas que accedan ás instalacións.
c) Nivel de seguridade.
-Nivel básico
d) Medidas de seguridade.
-As medidas de seguridade dos ficheiros, e en función do nivel no que estes se clasifican, están especificadas no correspondente documento de seguridade.
e) Estrutura básica.
-Data e lugar de gravación da imaxe.
f) Sistema de tratamento.
-Automatizado.
g) Datos de carácter persoal recollidos.
-Datos de carácter identificativo: imaxe.
h) Órgano responsable do ficheiro.
-Dirección do Inega.
i) Dereitos de acceso, rectificación e cancelación.
-Poderán exercerse, se é o caso, ante a unidade ou dependencia responsable do ficheiro, sita na rúa Avelino Pousa Antelo, 5 (San Lázaro), 15703 Santiago de Compostela.
j) Procedemento de recollida de datos.
-Gravación das imaxes.
k) Cesión de datos.
-Corpos e forzas de seguridade do Estado.
l) Transferencias internacionais de datos a países terceiros: non están previstas.
Concesión de subvencións.
a) Finalidade do ficheiro e uso previsto.
-Rexistro cos datos identificativos das persoas que solicitan subvencións.
b) Persoas ou colectivos sobre os que se pretende recoller datos de carácter persoal.
-Solicitantes de subvencións.
c) Nivel de seguridade.
-Nivel básico
d) Medidas de seguridade.
-As medidas de seguridade dos ficheiros, e en función do nivel no que estes se clasifican, están especificadas no correspondente documento de seguridade.
e) Estrutura básica.
-Base de datos.
f) Datos de carácter persoal recollidos:
-Datos de carácter identificativo: DNI, nome e apelidos, enderezo, teléfono, correo electrónico e número de conta bancaria.
g) Órgano responsable do ficheiro:
-Dirección do Inega.
h) Dereitos de acceso, rectificación e cancelación.
-Poderán exercerse, se é o caso, ante a unidade ou dependencia responsable do ficheiro, sita na rúa Avelino Pousa Antelo, 5 (San Lázaro), 15703 Santiago de Compostela.
i) Procedemento de recollida de datos.
-Formulario.
j) Cesión de datos.
-Ningunha.